CELEX: 62010CN0049
Language: sl
Date: 2010-01-29 00:00:00
Title: Zadeva C-49/10: Tožba, vložena 29. januarja 2010 – Evropska komisija proti Republiki Sloveniji

27.3.2010   
            
            
               SL
            
            
               Uradni list Evropske unije
            
            
               C 80/22
            
         Tožba, vložena 29. januarja 2010 – Evropska komisija proti Republiki Sloveniji
   (Zadeva C-49/10)
   2010/C 80/37
   Jezik postopka: slovenščina
   
      Stranki
   
   
      Tožeča stranka: Evropska komisija (zastopnici: A. Alcover San Pedro in B. Rous Svete)
   
      Tožena stranka: Republika Slovenija
   
      Predlogi tožeče stranke
   
   
               —
            
            
               Naj se ugotovi, da Republika Slovenija, s tem, ko ni sprejela potrebnih ukrepov, s katerimi bi zagotovila, da pristojni organi z dovoljenji v skladu s členom 6 in 8 Direktive 2008/1/ES (1) ali, kadar je to primerno, tako, da na novo preučijo pogoje in jih po potrebi posodobijo, poskrbijo, da obstoječi obrati najpozneje do 30. oktobra 2007 delujejo v skladu z zahtevami iz členov 3, 7, 9, 10 in 13, člena 14(a) in (b) ter člena 15(2) navedene direktive, ne da bi pri tem posegali na posebno zakonodajo Skupnosti, ni izpolnila svojih obveznosti iz člena 5(1) Direktive 2008/1/ES Evropskega parlamenta in Sveta z dne 15. januarja 2008 o celovitem preprečevanju in nadzorovanju onesnaževanja (direktiva IPPC).
            
         
               —
            
            
               Republiki Sloveniji naj se naloži plačilo stroškov.
            
         
      Tožbeni razlogi in bistvene trditve
   
   Na podlagi odgovora Republike Slovenije na obrazloženo mnenje, Komisija ugotavlja, da veliko število obstoječih obratov v Sloveniji še vedno obratuje brez veljavnih dovoljenj, kar naj bi pomenilo kršitev člena 5(1) Direktive 2008/1/ES.
   
      (1)  UL L 24, str. 8.